
	1.
	Rīkojuma projekts
1. Saskaņā ar Publiskas personas mantas atsavināšanas likuma 43.1 panta pirmo daļu atļaut Veselības ministrijai (Nacionālajam veselības dienestam) nodot bez atlīdzības Ukrainas Veselības ministrijas Sabiedrības veselības centram pielikumā norādīto valsts kustamo mantu - medicīniskās ierīces (kopējā bilances vērtība 312 251,63 euro), par nodošanu noformējot un parakstot nodošanas un pieņemšanas aktu, neslēdzot rakstisku līgumu. 
	Iebildums
Saskaņā ar Ministru kabineta 2006.gada 25.jūlija noteikumu Nr.618 “Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā” 6.punktu valsts kustamo mantu nodod bez atlīdzības, slēdzot rakstisku līgumu, ja atsavināmās valsts kustamās mantas kopējā vērtība saskaņā ar grāmatvedības uzskaites datiem pārsniedz 1000 euro.
Papildus saskaņā ar minēto Ministru kabineta noteikumu 7.punktu, ja valsts kustamo mantu nodod bez atlīdzības ārvalsts valdības vai starpvalstu organizācijas īpašumā, pamatojoties uz rakstisku līgumu, attiecīgā ministrija kopā ar informatīvo ziņojumu par nododamo valsts kustamo mantu iesniedz Ministru kabinetā arī sagatavotu līguma projektu un pilnvaras projektu līguma parakstīšanai.
Ņemot vērā, ka atbilstoši Ministru kabineta rīkojumam Ukrainas Veselības ministrijas Sabiedrības veselības centram paredzēts nodot valsts kustamo mantu ar kopējo bilances vērtību 312 251,63 euro apmērā, uzturam Finanšu ministrijas 2022.gada 15.decembra atzinumā izteikto iebildumu un atkārtoti lūdzam ievērot Ministru kabineta noteikto kārtību un attiecīgi precizēt Ministru kabineta rīkojuma projektu un anotāciju.
Vienlaikus vēršam uzmanību, ka praksē ir gadījumi, kad valsts kustamā manta, kuras bilances vērtība pārsniedz 1000 euro, ir nodota Ukrainai, slēdzot rakstisku līgumu (sk.piemēram, Ministru kabineta 2022.gada 21.decembra rīkojumu Nr.961 "Par valsts kustamās mantas nodošanu bez atlīdzības Ukrainai" (22-TA-2902, 22-TA-2907)), tādējādi nav saprotams kādi ir konkrētā gadījuma apstākļi, kuru dēļ nav iespējams sagatavot un noslēgt rakstisku līgumu.

